CELEX: 62020CA0353
Language: sl
Date: 2022-06-02 00:00:00
Title: Zadeva C-353/20: Sodba Sodišča (tretji senat) z dne 2. junija 2022 (predlog za sprejetje predhodne odločbe Tribunal de l’Entreprise du Hainaut, division de Charleroi – Belgija) – Skeyes/Ryanair DAC (Predhodno odločanje – Zračni promet – Uredba (ES) št. 549/2004 – Uredba (ES) št. 550/2004 – Izvajalci služb zračnega prometa – Odločitev o zaprtju zračnega prostora – Izvajanje pooblastil javnega organa – Uporabnik zračnega prostora – Letalske družbe – Pravica do pravnega sredstva zoper odločbo o zaprtju zračnega prostora – Člen 58 PDEU – Svobodno opravljanje prevoznih storitev – Člena 16 in 47 Listine Evropske unije o temeljnih pravicah – Svoboda gospodarske pobude – Pravica do učinkovitega pravnega sredstva)

25.7.2022   
            
            
               SL
            
            
               Uradni list Evropske unije
            
            
               C 284/6
            
         
      Sodba Sodišča (tretji senat) z dne 2. junija 2022 (predlog za sprejetje predhodne odločbe Tribunal de l’Entreprise du Hainaut, division de Charleroi – Belgija) – Skeyes/Ryanair DAC
      (Zadeva C-353/20) (1)
      
      (Predhodno odločanje - Zračni promet - Uredba (ES) št. 549/2004 - Uredba (ES) št. 550/2004 - Izvajalci služb zračnega prometa - Odločitev o zaprtju zračnega prostora - Izvajanje pooblastil javnega organa - Uporabnik zračnega prostora - Letalske družbe - Pravica do pravnega sredstva zoper odločbo o zaprtju zračnega prostora - Člen 58 PDEU - Svobodno opravljanje prevoznih storitev - Člena 16 in 47 Listine Evropske unije o temeljnih pravicah - Svoboda gospodarske pobude - Pravica do učinkovitega pravnega sredstva)
      (2022/C 284/03)
      Jezik postopka: francoščina
      
         Predložitveno sodišče
      
      Tribunal de l’Entreprise du Hainaut, division de Charleroi
      
         Stranki v postopku v glavni stvari
      
      
         Tožeča stranka: Skeyes
      
         Tožena stranka: Ryanair DAC
      
         Izrek
      
      
                  1.
               
               
                  Člen 8 Uredbe (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu, kakor je bila spremenjena z Uredbo (ES) št. 1070/2009 Evropskega parlamenta in Sveta z dne 21. oktobra 2009, v povezavi s členom 2, točka 4, Uredbe (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba), kakor je bila spremenjena z Uredbo št. 1070/2009, in členom 47 Listine Evropske unije o temeljnih pravicah je treba razlagati tako, da uporabnikom zračnega prostora, kot so letalske družbe, daje pravico do učinkovitega pravnega sredstva pred nacionalnimi sodišči proti izvajalcu služb zračnega prometa, da bi bile zatrjevane neizpolnitve obveznosti zagotavljanja storitev, ki jo ima zadnjenavedeni, predmet sodnega nadzora.
               
            
                  2.
               
               
                  Uredbo št. 550/2004, kakor je bila spremenjena z Uredbo št. 1070/2009, v povezavi z njeno uvodno izjavo 5 ter členom 58(1) PDEU in členom 16 Listine Evropske unije o temeljnih pravicah je treba razlagati tako, da za izvajanje služb zračnega prometa, povezanih z izvajanjem pooblastil javnega organa, kot so določene v tej uredbi, izključuje uporabo pravil o konkurenci iz Pogodbe DEU, vendar ne izključuje uporabe pravil iz Pogodbe DEU in te listine v zvezi s pravicami in svoboščinami uporabnikov zračnega prostora, kot so te, povezane s svobodo opravljanja storitev na področju prometa in svobodo gospodarske pobude.
               
            
         (1)  UL C 339, 12.10.2020.